CELEX: 32004D0014(01)
Language: sl
Date: 2004-07-09 00:00:00
Title: 2004/556/ES: Odločba Evropske centralne banke z dne 9. julija 2004 o spremembah Odločbe ECB/2003/15 o odobritvi obsega izdaje kovancev v letu 2004 (ECB/2004/14)

22.7.2004   
            
            
               SL
            
            
               Uradni list Evropske unije
            
            
               L 248/14
            
         
      ODLOČBA EVROPSKE CENTRALNE BANKE
   
   z dne 9. julija 2004
   o spremembah Odločbe ECB/2003/15 o odobritvi obsega izdaje kovancev v letu 2004
   (ECB/2004/14)
   (2004/556/ES)
   SVET EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti in zlasti člena 106(2) Pogodbe,
   ob upoštevanju naslednjega:
   
               (1)
            
            
               Evropska centralna banka (ECB) ima od 1. januarja 1999 izključno pravico, da odobri količino kovancev, ki jih lahko izdajo države članice, ki so sprejele evro (v nadaljevanju: „sodelujoče države članice“).
            
         
               (2)
            
            
               ECB je na podlagi ocen povpraševanja po evro kovancih v letu 2004, ki so ji jih predložile sodelujoče države članice, odobrila skupno količino evro kovancev, namenjenih za obtok, in zbirateljskih evro kovancev, ki niso namenjeni za obtok, za leto 2004 v Odločbi ECB/2003/15 z dne 28. novembra 2003 o odobritvi obsega izdaje kovancev v letu 2004 (1).
            
         
               (3)
            
            
               Do sedaj so bile v eni od sodelujočih držav članic ocene, ki so bile podlaga za Odločbo ECB/2003/15, prenizke zaradi povpraševanja po evro kovancih v letu 2004, ki je bilo višje od pričakovanega, kakor tudi zaradi nepredvidenega gospodarskega razvoja. Ta sodelujoča država članica mora zato sedaj pridobiti odobritev ECB, preden izda dodatne evro kovance v letu 2004.
            
         
               (4)
            
            
               Italijansko ministrstvo za gospodarske zadeve in finance je 1. junija 2004 zaprosilo ECB, naj odobri povečanje količine evro kovancev, namenjenih za obtok, ki jih Italija lahko izda v letu 2004, za 200 milijonov EUR.
            
         
               (5)
            
            
               ECB odobrava zgoraj navedeni zahtevek za povečanje količine evro kovancev, namenjenih za obtok, ki jih Italija lahko izda v letu 2004. Tabelo v členu 1 Odločbe ECB/2003/15 je treba posledično nadomestiti z novo –
            
         SPREJEL NASLEDNJO ODLOČBO:
   Člen 1
   Tabela v členu 1 Odločbe ECB/2003/15 se nadomesti z naslednjo:
   
      
                  (milijoni EUR)
               
            
                   
               
               
                  Izdaja kovancev, namenjenih za obtok, in izdaja zbirateljskih kovancev (niso namenjeni za obtok)
                  v letu 2004
               
            
                  „Belgija
               
               
                  203,0
               
            
                  Nemčija
               
               
                  1 035,0
               
            
                  Grčija
               
               
                  207,4
               
            
                  Španija
               
               
                  860,0
               
            
                  Francija
               
               
                  668,9
               
            
                  Irska
               
               
                  151,0
               
            
                  Italija
               
               
                  370,8
               
            
                  Luksemburg
               
               
                  70,0
               
            
                  Nizozemska
               
               
                  175,0
               
            
                  Avstrija
               
               
                  212,0
               
            
                  Portugalska
               
               
                  230,0
               
            
                  Finska
               
               
                  60,0“
               
            
   Člen 2
   Ta odločba je naslovljena na sodelujoče države članice.
   
      V Frankfurtu na Majni, 9. julija 2004
      
         
            Predsednik ECB
         
         Jean-Claude TRICHET
         
      
   
   
      (1)  Odločba Evropske centralne banke z dne 9. julija 2004 o spremembah odločbe ECB/2003/15 z dne 28. novembra 2003 o odobritvi obsega izdaje kovancev v letu 2004 (ECB/2004/15) (UL L 324, 11.12.2003, 57).